

Na osnovu člana 21 Statuta Javnog preduzeća za upravljanje morskim dobrom, člana 5 i 7 Zakona o morskom dobru ("Sl. list RCG", br. 14/92, 27/94 i „Sl.list CG“, br. 51/08, 21/09, 73/10 i 40/11 ) a u vezi sa članom 10 stav 1 alineja 12, članom 29 stav 1 i članom 39 stav 3 Zakona o državnoj imovini ("Sl. list CG", br. 21/09 i 40/11), članova 4, 29 i 31 Uredbe o prodaji i davanju u zakup stvari u državnoj imovini (“Sl. list CG” br. 44/10 ), saglasno Odluci Upravnog odbora o davanju u zakup/na korišćenje djelova morskog dobra prema Programu privremenih objekata u zoni morskog dobra i Atlasu crnogorskih plaža i kupališta, broj: 0203-388/7 od 28.01.2019.god. na koju je Vlada Crne Gore dala saglasnost Zaključkom broj: 07-263 od 07.02.2019.god., i Izmjenama i dopunama Atlasa broj: 0203-2446/5 od 20.07.2022. godine, Javno preduzeće za upravljanje morskim dobrom objavljuje:

**JAVNI POZIV**

**ZA PODNOŠENJE PONUDA ZA ZAKUP DJELOVA MORSKOG DOBRA**

**BROJ: 0206-1456/1 od 02.03.2023. godine**

1. Predmet Javnog poziva je zakup djelova morskog dobra prema Atlasu crnogorskih plaža i kupališta za period 2019-2023. godine, koji je donijelo Javno preduzeće za upravljanjem morskim dobrom, i Izmjenama i dopunama Atlasa crnogorskih plaža i kupališta broj: 0203-2446/5 od 20.07.2022. godine, i to:

**1. Bar**

1.1.Predmet korišćenja je privremena lokacija za postavljanje objekat za igre na vodi površine 100m2 u akvatorijumu u okviru kupališta označenog kao **2C** u Atlasu crnogorskih plaža i kupališta za opštinu Bar.

Minimalna cijena sezonskog korišćenja/zakupa**: 1.568,00 € + PDV.**

**Napomena: Ponuđač je u obavezi da dostavi pisanu saglasnost korisnika kupališta.**

*Lokacija se nalazi unutar zaštićenog područja. U skladu sa članom 40 Zakona o zaštiti prirode („Sl.list Crne Gore“, br. 54/16) korisnik/zakupac je dužan da za obavljanje radnji, aktivnosti i djelatnosti u zaštićenom području pribavi dozvolu od Agencije za zaštitu prirode i životne sredine.*

**II Način**

2. Davanje u zakup vrši se putem prikupljanja ponuda.

**III Uslovi**

# 3.1 Privremene lokacije daju se u zakup bez postavljenih objekata i infrastrukturne opremljenosti. Lokacijama se pristupa preko postojećih staza i pristupnih komunikacija a izuzetno ukoliko se pristupna staza nalazi na privatnoj parceli izabrani ponuđač je dužan da za korišćenje iste obezbijedi saglasnost vlasnika.

Informacije o korisnicima/zakupcima kupališta koja su predmet ovog javnog poziva mogu se pronaći na internet sajtu Javnog preduzeća: <https://www.morskodobro.me/fajlovi/2C-BR-2019-redacted10c27fd9dcc01a4e7581445816b3bb9c.pdf> ili se mogu dobiti putem telefona na broj 033-452-709.

**3.2.** Naknada za korišćenje/zakupnina

Minimalne cijene sezonskog zakupa date su bez uračunatog PDV-A.

Minimalna cijena zakupa, odnosno zakupnina/naknada za korišćenje morskog dobra se uvećava za iznos PDV-a.

Minimalna cijena za svaku lokaciju obračunava se na sezonskom nivou saglasno Izmjenama i dopunama Cjenovnika početnih naknada iz 2022. god. koji je utvrdilo Javno preduzeće za upravljanje morskim dobrom. Minimalna cijena se odnosi na kalendarsku godinu bez obzira kad je ugovor zaključen.

Zakupnina/naknada za korišćenje morskog dobra plaća se u cjelini u momentu zaključenja ugovora ili u najviše 3 (tri) rate od kojih prva rata dospijeva u momentu zaključenja ugovora uz obavezu izabranog ponuđača da u momentu zaključenja ugovora dostavi Javnom preduzeću originalnu, bezuslovnu i naplativu na prvi poziv bankarsku garanciju za plaćanje preostalog iznosa zakupnine, koji je uvećan za iznos PDV-a.

**3.3. Vrijeme zakupa**

Ugovor se zaključuju za 2023. godinu, odnosno od dana zaključenja ugovora do **31.12.2023. god.** bez mogućnosti produženja ugovora.

**4. Uslovi za ponuđača**

4.1. Ponuđač može biti domaće ili strano fizičko lice, privredno društvo, pravno lice ili preduzetnik pojedinačno ili kao grupa ponuđača u zajedničkoj ponudi, konzorcijum koji ispunjavaju uslove iz Javnog poziva.

Članovi zajedničke ponude moraju u ponudi dostaviti ugovor o konzorcijumu, u kojem će biti navedeno ko je nosilac zajedničke ponude i njegova ovlašćenja. Svi članovi zajedničke ponude dužni su da dostave tražene dokaze i dokažu ispunjenost uslova javnog poziva, izuzev Garancije ponude koja treba da glasi na nosioca konzorcijuma.

Tražene uslove Ponuđač je dužan da ispuni u momentu podnošenja ponude.

**V  Sadržaj ponude**

**Ponuda obavezno sadrži :**

**5.1. Podatke  o ponuđaču i dokaze o podobnosti ponuđača**

**5.1.1. Za fizička lica:**

- Ime i prezime ponuđača sa adresom prebivališta, odnosno boravišta i brojem kontakt telefona, ponuđenu cijenu, Izjavu o prihvatanju svih uslova i obaveza iz Javnog poziva i tenderske dokumentacije, kao i izjavu-saglasnost da se lični podaci obrađuju u postupku, odnosno Obrazac A Javnog preduzeća,

- fotokopija lične karte/pasoša sa jedinstvenim matičnim brojem,

-potvrda Uprave prihoda i carina Crne Gore da su uredno izvršene sve obaveze po osnovu plaćanja poreza i doprinosa za period 90 dana prije dana javnog otvaranja ponuda,

- uvjerenje mjesno nadležnog Osnovnog suda da se protiv ponuđača ne vodi krivični postupak.

**5.1.2. Za privredna društva, pravna lica ili preduzetnike:**

-Naziv i adresu sjedišta, ponuđenu cijenu, Izjavu o prihvatanju svih uslova i obaveza iz Javnog poziva i tenderske dokumentacije, kao i izjavu-saglasnost da se lični podaci obrađuju u postupku, osnosno Obrazac A Javnog preduzeća;

-dokaz o registraciji (Izvod iz CRPS sa podacima o ovlašćenim licima ponuđača ne stariji od 6 mjeseci),

-rješenje o PIB pravnog lica/preduzetnika,

-rješenje o registraciji PDV-a, ukoliko je ponuđač obveznik PDV-a, ukoliko ponuđač nije obveznik PDV-a dužan je da dostavi potvrdu od Uprave prihoda i carina Crne Gore da ponuđač nije obveznik PDV-a,

- uvjerenje mjesno nadležnog Osnovnog suda da se protiv privrednog društva, pravnog lica i odgovornog lica u pravnom licu ne vodi krivični postupak,

- uvjerenje Ministarstva pravde da se privredno društvo, pravno lice/preduzetnik ne nalazi u kaznenoj evidenciji za neko od krivičnih djela organizovanog kriminala sa elementima korupcije, pranja novca i prevare,

- uvjerenje Ministarstva pravde da se odgovorno lice u privrednom društvu, pravnom licu ne nalazi u kaznenoj za neko od krivičnih djela organizovanog kriminala sa elementima korupcije, pranja novca i prevare,

-potvrda Uprave prihoda i carina Crne Gore da su uredno izvršene sve obaveze po osnovu plaćanja poreza i doprinosa za period 90 dana prije javnog otvaranja ponuda,

Ukoliko je ponuđač strano pravno lice dokumentaciju iz tačke 5.1.2. alineje 2, 3, 4, 5, 6 i7. izdatu od nadležnog organa iz države u kojoj je osnovano društvo, dužan je dostaviti prevedenu na crnogorski jezik, ovjerenu od strane sudskog tumača.

**5.1.3. Posebni uslov**

**Pravo učešća na javnom nadmetanju imaju svi ponuđači koji za korišćenje nove lokacije koja je unijeta kroz izmjene i dopune Atlasa crnogorskih plaža i kupališta obezbijede pisanu saglasnost zakupca ovjerenu kod notara, kome je već ustupljena na korišćenje kat. parcela/lokacija na kojoj se postavlja objekat, a imajući u vidu da se postavljanjem privremenog objekta na toj kat. parceli/lokaciji uzurpira jedan dio površine na kojoj već postoji zakupac, to je neophodno pribaviti saglasnost od istog.**

**5.2.** **Originalnu bankarsku garanciju** ponude  koja mora biti bezuslovna, „bez prigovora“ i naplativa na prvi poziv sa rokom važenja minimum 90 dana od dana otvaranja ponude.

**Iznos bankarske garancije ne može biti manji od visine ponuđene cijene godišnjeg zakupa.**

**5.3.**Potrebni dokazi (osim fotokopije lične karte ) dostavljaju se **u formi originala ili ovjerene fotokopije**. Dokazi ne smiju da budu stariji od šest mjeseci od dana javnog otvaranja ponuda, osim rješenja o PIB pravnog lica/preduzetnika, rješenje o registraciji PDV-a i druga odobrenja nadležnih organa u zavisnosti od perioda važenja.

**5.4.**Ponude se dostavljaju na Crnogorskom jeziku

**VI  Kriterijumi za izbor najpovoljnijeg ponuđača**

**6.1.** Rangiranje i ocjena ispravnih i prihvatljivih ponuda vrši se prema sledećim kriterijumima:

|  |  |
| --- | --- |
| **PONUĐENI IZNOS GODIŠNJE ZAKUPNINE/NAKNADE ZA KORIŠĆENJE MORSKOG DOBRA** (A) | **100** |
| **Y UKUPNO** | **100** |

**6.2.** Metod ocjenjivanja svakog elementa Ponude koji podliježe bodovanju je sljedeći:

6.2.1. Zakupnina/Naknada za korišćenje morskog dobra

Cijena fiksnog iznosa zakupa/naknade za korišćenje morskog dobra predstavlja novčani iznos u EUR obračunat po Izmjenama i dopunama Cjenovnika početnih naknada za korišćenje morskog dobra, obuhvatajući kupalište i prateće privremene objekte sadržane u Atlasu crnogorskih plaža i kupališta, Programu privremenih objekata u zoni morskog dobra za period 2019-2023. god. i Programu objekata obalne infrastrukture.

Maksimalni broj bodova koji se može dodijeliti po osnovu kriterijuma ponuđene zakupnine je 100 bodova.

Bodovanje ponuđene zakupnine biće obavljeno na sljedeći način: Ponuda sa najvišom ponuđenom zakupninom dobiće maksimalni broj bodova za ovaj kriterijum, a ostale Ponude dobijaju proporcionalno manji broj bodova, po formuli : **A = (A1 / Amax) x 100**

A - broj poena dodijeljen Ponuđaču na osnovu ponuđene zakupnine

A1 - Zakupnina, ponuđena od strane Ponuđača čija se Ponuda ocjenjuje

Amax – maksimalna zakupnina ponuđena na Tenderu za predmetnu lokaciji.

6.2.2. Ukupan broj bodova je zbir bodova po oba kriterijuma Y= A

**VII Sprovođenje postupka**

7.1. Ponuđač sačinjava i podnosi ponudu u skladu sa Javnim pozivom i tenderskom dokumentacijom. Rok važenja ponuda je 90 dana od dana otvaranja.

7.2. Ponuđač može u roku za dostavljanje ponude da istu mijenja i dopunjava ili da u pisanoj formi odustane od ponude.

7.3. Promjena i dopuna ponude ili odustajanje od ponude ponuđač dostavlja na isti način kao i ponudu. Ponuđač može odustati od ponude, bez aktiviranja priložene garancije ponude, najkasnije do roka (dan, vrijeme, sat) određenog javnim pozivom za predaju ponude na arhivi Javnog preduzeća. U slučaju odustanka od ponude prije isteka roka određenog za dostavljanje ponude ista se vraća ponuđaču neotvorena.

7.4. Ponude koje su primljene nakon isteka Javnim pozivom određenog roka odbijaju se kao neblagovremene i vraćaju se neotvorene ponuđaču, konačnom odlukom-rješenjem o izboru najpovoljnije ponude.

7.5. Ponude fizičkih ili pravnih lica (ranijih korisnika) odbijaju se kao neprihvatljive i neće biti predmet vrednovanja, ukoliko je

-protiv ponuđača (ranijeg korisnika) Javno preduzeće pokrenulo sudski postupak zbog neispunjavanja ugovorenih obaveza,

-sa ponuđačem (ranijim korisnikom) Javno preduzeće raskinulo ugovor zbog teže povrede ugovorne obaveze.

7.6. Postupak davanja u zakup sprovode Tenderske komisije koje imenuje Direktor Javnog preduzeća.

7.7. Nezatvorene (neuredne) ponude odbijaju se kao nevažeće i u stanju u kojem su uručene biće vraćene ponuđaču, nakon okončanja postupka .

Neispravna je ponuda koja nije sačinjena u skladu sa uslovima Javnog poziva.

7.8. Odluka Tenderske komsije se dostavlja na adresu koju je ponuđač označio u ponudi ili neposrednim uručenjem na Arhivi Javnog preduzeća.

U slučaju da Odluka i/ili ostali podnesci ne budu uručeni na adresu označenu u ponudi ponuđača, isto će biti postavljeno na oglasnoj tabli i internet stranici Javnog preduzeća www.morskodobro.com. Istekom roka od 5 (pet) dana od dana oglašavanja smatrat će se da je lice uredno obavješteno, nakon čega će teći rokovi za sprovođenje radnji u postupku.

**VIII Vrijeme i mjesto preuzimanja tenderske dokumentacije**

Na nadmetanju (tenderu) mogu učestvovati isključivo ponuđači koji otkupe tendersku dokumentaciju.

Zainteresovanim ponuđačima ili njihovim ovlašćenim predstavnicima, nakon uplate označenog iznosa za otkup tenderske dokumentacije, dokaz o uplati dostavljaju: neposredno kod ovlašćenog službenika Javnog preduzeća. Tenderska dokumentacija se dostavlja na arhivi Javnog preduzeća za upravljanje morskom dobrom Crne Gore.

Dokumentacija se otkupljuje svakog radnog dana na način opisan u prethodnom stavu od 8:00 do 16 časova (sa pauzom od 11.30-12.00 časova), od dana objavljivanja Javnog poziva do **10.03.2023. godine**

Cijena tenderske dokumentacije iznosi **50.00 eura** a uplata se vrši na žiro račun **broj: 520-3172-65** **kod Hipotekarne banke** sa naznakom „otkup tenderske dokumentacije za dio morskog dobra broj:\_\_\_\_\_\_\_\_\_\_\_\_\_\_\_“.

Tenderska dokumentacija sadrži:

1. Nacrt Ugovora o zakupu/korišćenju morskog dobra,

2. Obrazac A koji sadrži Izjavu o prihvatanju svih uslova iz javnog poziva, Nacrta ugovora i tenderske dokumentacije i Izjavu

kojom ponuđač izražava pristanka da se njegovi lični podaci obrađuju radi učešća u javnom pozivu,

**IX Način, vrijeme i mjesto podnošenja ponuda**

9.1. Ponuđač je dužan da ponudu pripremi kao jedinstvenu cjelinu i da svaku prvu stranicu svakog lista i ukupni broj listova ponude označi rednim brojem (1/40, 2/40..) osim bankarske garancije koja ne mora biti uvezana i numerisana.

Ponuda mora biti povezana jednim jemstvenikom tako da se ne mogu naknadno ubacivati, odstranjivati ili zamjenjivati pojedinačni listovi, a da se pri tome ne ošteti list ponude.

9.2. Ponuda zahtijevana Javnim pozivom dostavlja se u odgovarajućem zatvorenom omotu (koverat) na način da se prilikom otvaranja ponude može sa sigurnošću utvrditi da se prvi put otvara.

Na omotu ponude navodi se: naziv/ime i prezime ponuđača, broj javnog poziva, broj lokacije iz javnog poziva za koju se dostavlja i na koju se odnosi ponuda i to tekst: „PONUDA PO JAVNOM POZIVU BROJ:\_\_\_\_\_\_\_\_\_\_\_\_\_\_\_\_\_\_, za lokaciju pod rednim brojem:\_\_\_\_\_\_\_\_\_\_\_\_”.

Ponude se dostavljaju poštom ili neposrednom predajom na arhivi Javnog preduzeća svakog radnog dana od 08.30 do 16.00 časova od dana objavljivanja ovog poziva, **najkasnije do 16.03.2023. godine do 11:00 časova, do kada moraju biti dostavljene i ponude koje su upućene poštom.**

**X Mjesto i datum otvaranja ponuda**

Javno otvaranje kojem mogu prisustvovati ponuđači, **pod uslovima koji će obezbijediti poštovanje Preporuka i mjera tijela za zarazne bolesti**, pojedinačno za svaku lokaciju održaće se **dana 16.03.2023. godine u 13:00 časova u Sali na I spratu poslovne zgrade Javnog preduzeća.**

**XI Zaključenje ugovora**

Učesnici na tenderu imaju pravo prigovora na odluku, Tenderskoj Komisije u roku od pet dana od dana dobijanja Odluke o izboru najpovoljnijeg ponuđača.

Odluka Tenderske komisije po prigovoru je konačna.

Izabrani ponuđač je dužan da u roku od 15 dana od konačnosti odluke o izboru najpovoljnije ponude zaključi ugovor o korišćenju morskog dobra.

Ponuđači koje nijesu izabrani mogu da preuzmu bankarske garancije ponude u roku od 8 (osam) dana od dana zaključenja ugovora sa najpovoljnijim ponuđačem. U slučaju da se prvorangirani ponuđač povuče iz nadmetanja, odnosno ukoliko se ne potpiše ugovor u određenom roku aktiviraće se njegova garancija ponude, a Javno preduzeće će pozvati na zaključenje ugovora sledećeg rangiranog ponuđača u skladu sa redosljedom plasmana ponuda. U slučaju odustanka ili odbijanja svih rangiranih ponuđača da potpišu ugovor Tenderska komisija će proglasiti tender neuspjelim.

**XII** Javni poziv objavljuje se dnevnom listu „Pobjeda“ i na internet stranici Javnog preduzeća.

**XIII** Sve potrebna informacije mogu se dobiti na brojeve telefona 033 452-709 kod Službe za ustupanje na korišćenje morskog dobra.